 Aịzaya 45  Nke a bụ ihe Jehova gwara onye o tere mmanụ, bụ Saịrọs, onye m seere naka nri ya, ka m wee zọda mba dị iche iche nihu ya, ka m wee tọpụ ndị eze ihe ha kere núkwù; ka m wee megheere ya ọnụ ụzọ nwere ibo abụọ, ka a ghara imechi ọbụna ọnụ ụzọ ámá ya emechi:M ga-ebutere gị ụzọ, m ga-eme ka ala dị mkputamkpu dị larịị. M ga-akụri ibo ụzọ ndị e ji ọla kọpa rụọ, m ga-agbajikwa ígwè e ji atụchi ha.M ga-enyekwa gị akụ ndị dị nọchịchịrị na akụ ndị e zoro nebe dị iche iche zoro ezo, ka i wee mara na mụ onwe m bụ Jehova, Onye na-akpọ gị naha gị, bụ Chineke Izrel.M kpọrọ gị aha nihi ohu m Jekọb, nihi Izrel bụ onye m họọrọ; m wee gụọ gị aha nwere ùgwù, ọ bụ ezie na ị maghị m.Abụ m Jehova, e nweghị onye ọzọ. E wezụga m, ọ dịghị Chineke ọzọ dịnụ. M ga-eke gị ihe núkwù, ọ bụ ezie na ị maghị m,ka ndị mmadụ wee mara, malite nebe ọwụwa anyanwụ, malitekwa nebe ọdịda ya na e nweghị onye ọzọ ma e wezụga m. Abụ m Jehova, e nweghị onye ọzọ.Onye na-akpụ ìhè, na-ekekwa ọchịchịrị, onye na-eme udo, na-ekekwa ọdachi, ọ bụ m bụ Jehova na-eme ihe a niile.Gị eluigwe, mee ka ezi omume si nelu zoo ka mmiri; ka ezi omume si nígwé ojii na-atasị. Ka ala meghee, ka ọ mịa nzọpụta dị ka mkpụrụ, ka o meekwa ka ezi omume pulite notu mgbe ahụ. Mụ onwe m bụ Jehova ekewo ya.Ahụhụ ga-adịrị onye na-alụso Onye kpụrụ ya ọgụ, dị ka ibe eju nke na-alụso ibe eju ndị ọzọ e ji ájá kpụọ ọgụ! Ụrọ ò kwesịrị ịsị onye kpụrụ ya: Gịnị ka ị na-akpụ? Ihe ị rụrụ ò kwesịkwara ịsị: O nweghị aka?Ahụhụ ga-adịrị onye na-asị nna ya: Gịnị ka ị mụrụ? onye na-asịkwa nne ya: Ọ bụ ime gịnị na-eme gị?Nke a bụ ihe Jehova kwuru, bụ Onye Nsọ Izrel na Onye kpụrụ ya: Jụọ m ọbụna ihe na-aga ime banyere ụmụ m; unu ga-enyekwa m iwu banyere ọrụ aka m.Ọ bụ m kere ụwa, keekwa ọbụna mmadụ nelu ya. Ọ bụ aka m setịrị eluigwe, enyewokwa m ìgwè ihe niile dị nime ya iwu.Akpaliwo m otu onye nezi omume, m ga-emekwa ka ụzọ ya niile kwụrụ ọtọ. Ọ bụ ya ga-ewu obodo m, ọ ga-ahapụkwa ndị m a dọọrọ nagha ka ha laa, ọ bụghị ka e wee kwụọ ya ụgwọ, ọ bụghịkwa ka e wee nye ya ngarị, ka Jehova nke ụsụụ ndị agha kwuru.Nke a bụ ihe Jehova kwuru: Ndị ọrụ Ijipt a na-adịghị akwụ ụgwọ na ndị ahịa Itiopia na ndị Siba, bụ ndị toro ogologo, ga-abịakwute gị onwe gị. Ha ga-aghọkwa nke gị. Ha ga na-eso gị nazụ. Ha ga-ebu ịgà a tụrụ ha bịa. Ha ga-akpọrọ gị isiala. Ha ga-arịọ gị arịrịọ, sị, Nezie, gị na Chineke dị notu, e nweghị onye ọzọ; ọ dịghị Chineke ọzọ dịnụ.Neziokwu, ị bụ Chineke nke na-ezobe onwe ya, Chineke Izrel, Onye Nzọpụta.Ihere ga-eme ha, a ga-emechukwa ha ihu, ha niile. Ndị niile na-arụpụta ihe oyiyi arụsị ga na-ejegharị ná mmechuihu.Ma a ga-enye Izrel nzọpụta ga-adịru mgbe ebighị ebi nihi na ya na Jehova dị notu. Ihere agaghị eme unu, a gaghịkwa emechu unu ihu ruo mgbe niile ebighị ebi.Nihi na nke a bụ ihe Jehova kwuru, bụ Onye kere eluigwe, Onye bụ ezi Chineke, Onye kpụrụ ụwa na Onye kere ya, Onye mere ka o guzosie ike, onye na-ekeghị ya nefu, onye kpụrụ ya ka e biri nime ya: Abụ m Jehova, e nweghị onye ọzọ.Anọghị m nebe zoro ezo kwuo okwu, nebe gbara ọchịchịrị nụwa; agwaghịkwa m mkpụrụ Jekọb, sị, Chọọnụ m nefu. Abụ m Jehova, onye na-ekwu ihe bụ ezi omume, na-akọkwa ihe ziri ezi.Zukọtanụ bịa. Gbakọtanụ bịa nso, unu ndị si ná mba dị iche iche gbapụ. Ndị na-ebugharị ihe oyiyi ha e ji osisi pịa amaghị ihe ọ bụla, otú ahụkwa ka ọ dị ndị na-ekpeku chi nke na-apụghị ịzọpụta mmadụ ekpere.Kwuwenụ, kwuonụ ihe unu nwere ikwu. Ee, ka ha jiri otu obi gbaa izu. Ònye mere ka a nụ ihe a malite noge dị anya gara aga? Ònye kọrọ ya malite notu oge ahụ? Ọ bụghị mụ onwe m, Jehova, onye a na-enweghị Chineke ọzọ ma e wezụga ya; Chineke bụ onye ezi omume na Onye Nzọpụta, e nweghị ọzọ ma e wezụga m?Bịakwutenụ m ka a zọpụta unu, unu niile ndị nọ na nsọtụ ụwa; nihi na abụ m Chineke, e nweghị ọzọ.Ejiriwo m onwe m ṅụọ iyiokwu ahụ esiwokwa nọnụ m pụta nezi omume, ya mere, ọ gaghị alaghachi azụna ikpere niile ga-egburu m nala. Ire niile ga-aṅụkwara m iyi,sị, Nezie, e nwere ezi omume dị ukwuu na ike nime Jehova. Ndị niile na-eweso ya iwe ga-abịa kpọmkwem nebe ọ nọ, ihere ga-emekwa ha.Mkpụrụ niile nke Izrel ga-abụ ndị ziri ezi nime Jehova, ọ bụkwa nime ya ka ha ga na-anya isi. 